《寓舍近溪有大木数章休暇辄游息其间偶得二诗 其二》
元代·洪焱祖

春去不留花，青阴满山县。天生溪上林，息我簿书倦。

济世本无能，观心如有见。携瓢酌清波，三漱复三咽。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。